CELEX: 62011CN0615
Language: da
Date: 2011-11-29 00:00:00
Title: Sag C-615/11 P: Appel iværksat den 29. november 2011 af Europa-Kommissionen til prøvelse af dom afsagt af Retten (Femte Afdeling) den 29. september 2011 i sag T-442/07, Ryanair Ltd mod Europa-Kommissionen, støttet af Air One SpA

3.3.2012   
            
            
               DA
            
            
               Den Europæiske Unions Tidende
            
            
               C 65/4
            
         Appel iværksat den 29. november 2011 af Europa-Kommissionen til prøvelse af dom afsagt af Retten (Femte Afdeling) den 29. september 2011 i sag T-442/07, Ryanair Ltd mod Europa-Kommissionen, støttet af Air One SpA
   (Sag C-615/11 P)
   2012/C 65/08
   Processprog: engelsk
   
      Parter
   
   
      Appellant: Europa-Kommissionen (ved L. Flynn, D. Grespan og S. Noë, som befuldmægtigede)
   
      De andre parter i appelsagen: Ryanair Ltd. Og Air One SpA
   
      Appellanten har nedlagt følgende påstande
   
   
               —
            
            
               Dommen afsagt af Retten (Femte Afdeling) den 29. september 2011, i sag T-442/07, Ryanair Ltd mod Europa-Kommissionen, som blev meddelt Kommissionen den 30. september 2011, ophæves, for så vidt som den fastslår, at Europa-Kommissionen har tilsidesat sine forpligtelser i henhold til EF-traktaten ved at undlade at træffe en afgørelse om overførselen af 100 medarbejdere i Alitalia, som er nævnt i skrivelsen.
            
         
               —
            
            
               Påstanden om, at det fastslås, at Kommissionen har udvist passivitet ved at undlade at træffe en afgørelse om overførselen af 100 medarbejdere i Alitalia, som er nævnt i den skrivelse af 16. juni 2006, som Kommissionen har modtaget fra Ryanair Ltd, forkastes.
            
         
               —
            
            
               Ryanair Ltd betaler sagsomkostningerne
            
         
               —
            
            
               Subsidiært:
               
                           —
                        
                        
                           Sagen hjemvises til Retten til fornyet behandling, og
                        
                     
                           —
                        
                        
                           afgørelsen om sagens omkostninger i første instans og under appelsagen udsættes.
                        
                     
         
      Anbringender og væsentligste argumenter
   
   Appellanten har gjort gældende, at den appellerede dom bør ophæves af følgende grunde:
   
               —
            
            
               Urigtig fortolkning af artikel 10, stk. 1, og artikel 20, stk. 2, i forordning (EF) nr. 659/1999 (1). Retten foretog en retlig fejl, da den fastsatte de kriterier, der bestemmer, om Kommissionen er i besiddelse af oplysninger eller en klage over påstået ulovlig støtte.
            
         
               —
            
            
               Fejl ved den retlige kvalificering af Ryanairs skrivelse af 16. juni 2006. Retten fastslog, at Kommissionen havde modtaget en klage eller oplysninger vedrørende påstået ulovlig støtte i form af skrivelsen af 16. juni 2006. Kommissionen finder, at Retten herved foretog en retlig fejl på grund af en fejlagtig kvalificering af denne skrivelse.
            
         
               —
            
            
               Retlig fejl ved bedømmelsen af hvorvidt Kommissionen var forpligtet til at træffe afgørelse i henhold til artikel 232 EF i forhold til kravene i artikel 20, stk. 2, i forordning (EF) nr. 659/1999.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93.